[Video] Ondeunde leeuwyfie maak mannetjie skrikSkermskoot uit die video In dié video lê ŉ leeumannetjie rustig in die koelte, onbewus dat ŉ wyfie besig is om hom te bekruip. Sarah Carter, stigter van Twala Trust in Zimbabwe, waar die beeldmateriaal verfilm is, het gesê Shani (die leeuwyfie) is gereeld besig om die mannetjie, Shungu, te bekruip. “Dis iets wat sy gereeld doen,” het sy aan Caters News gesê. Volgens Sarah is Shungu ‘n dromer, gereeld besig om na voëls, skoenlappers, vliegtuie of selfs die weerkaatsings in water te staar.